cyanic-selkie/wikianc huggingface dataset:
Աննետ Ֆունիչելլո
Արտաքին հղումներ
Կատեգորիա:Ամերիկացի դերասանուհիներ Կատեգորիա:Սցենարիստներ այբբենական կարգով Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի երգիչներ Կատեգորիա:Ամերիկացի փոփ երգիչներ Կատեգորիա:Հոլիվուդյան փառքի ծառուղի Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի երգչուհիներ Կատեգորիա:20-րդ դարի ամերիկացի կին գրողներ Կատեգորիա:20-րդ դարի ամերիկացի դերասանուհիներ Կատեգորիա:Կին ինքնակենսագիրներ Կատեգորիա:Ամերիկացի փոփ երգչուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երեխա դերասանուհիներ
Դրամատիկական արվեստի ֆակուլտետ
Դրամատիկական արվեստի ֆակուլտետ (Факултет драмских уметности), Բելգրադի խոշորագույն ինստիտուտներից մեկը։
Պատմություն
Կառույցը հիմնադրվել է 1948 թվականին Հարավսլավիայի Սոցիալիստական Ֆեդերատիվ Հանրապետության կառավարության որոշմամբ՝ որպես Թատերական արվեստի ակադեմիա (Академија за позоришну уметност), որին կից 1950 թվականին բացվել է բարձրագույն կինոդպրոցը (Висока филмска школа): Ուսումնառությունն սկսվել է 1949 թվականի փետրվարի 12-ից։ Ակադեմիայի առաջին դասախոսներն են եղել Մատա Միլոշևիչը, Յոզո Լաուրենչիչը, ռեժիսուրա են դասավանդել Բոյան Ստուպիցան, Հյուգո Կլեյնը, առաջին ռեկտորն է եղել Դուշան Մատիչը։
1960-ական թվականներին հաստատության գործունեությունն ընդլայնվել է։ 1962 թվականին կառույցն անվանափոխվել է Թատրոնի, կինոյի, ռադիոյի և հեռուստատեսության ակադեմիայի (Академија за позориште, филм, радио и телевизију), 1973 թվականին՝ Դրամատիկական արվեստի ֆակուլտետ (թատրոնի, կինոյի, ռադիոյի և հեռուստատեսություն)։ 1974 թվականին հաստատությունը Նովի Բելգրադում ստացել է նոր շենք, որտեղ առաջարկվել են ուսուցման օպտիմալ պայմաններ։ 1998 թվականին ֆակուլտետի հիմնադրման 50-րդ տարեդարձի կապակցությամբ ֆակուլտետը պարգևատրվել է մշակույթի ոլորտում Հարավսլավիայի բարձրագույն մրցանակով (Վուկովյան մրցանակ)։
Կրթական ուղղվածություններ
Կրթական հաստատությունում դասընթացներն իրականացվում են ինը ուղղվածություններով՝
Արտաքին հղումներ
Պաշտոնական կայք
Մոկրա
Մոկրա (Мокра), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իլեվնա գետի ափում՝ 5,1 կմ հեռավորության վրա։ Գետի երկարությունը 26 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Մոկշա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գյոքդաղ (լեռ)
Գյոքդաղ, լեռ Հայաստանի Վայոց ձորի մարզում, Զանգեզուրի լեռնաշղթայում ։
Ծանոթագրություններ
Կատեգորիա:Վայոց ձորի մարզի լեռներ
Գոմի ձոր
Գոմի ձոր, ձմեռանոց ՀՍՍՀ Իջևանի շրջանում։ Օգտագործվում էր մինչև 1920-ական թվականները և ուներ 22 հայ բնակիչ ։
Ծանոթագրություններ
Կատեգորիա:Ձմեռանոցներ Կատեգորիա:Տավուշի մարզի բնակավայրեր
Սառա Օսթին
Սառա Օսթին (Sarah Austin, ), անգլիացի բանաստեղծուհի, խմբագիր և գերմաներեն տեքստերի թարգմանչուհի։
Ջոն Թեյլորի դուստրը (John Taylor, մահ.` 1826):
Կենսագրություն
Սառա Օսթինը ծնվել է 1793 թվականին Նորիջ քաղաքում։ Եղել է ընտանիքի կրտսեր երեխան, մոր` Սյուզաննա Կուկի (անգլերեն` Susannah Cook) ղեկավարությամբ ստացել է ընտանեկան կրթություն և ժամանակակիցների կարծիքով մորից ժառանգել է գեղեցկությունն ու տաղանդը։ 1820 թվականին ամուսնացել է Լոնդոնի պատվավոր գիտնական, իրավաբան Ջոն Օսթինի հետ (John Austin): Տիրապետելով գերմաներեն լեզվին ու գերմանական գրականությանը` նա իր թարգմանություններով անգլիական հասարակությանը ծանոթացնում է առավել անվանի գերմանացի բանաստեղծների ստեղծագործություններին։ Համաձայն «ЭСБЕ»-ի` Օսթինի առավելապես ճանաչված աշխատություններից է «Characteristics of Goethe» (3 հատոր, Լոնդոն, 1833), բավականին աջակցել է Անգլիայի հանճարեղ գրողի ըստ արժանավույն գնահատմանը։ Նրա այլ ստեղծագործություններից առավելապես բարձր է գնահատվում «Considerations on national education»-ը ։
Ամուսնությունից ծնվել է դուստրը` Լյուսին (Lucie), հետագայում նրա ամուսինն է դարձել Sir Alexander Cornewall Duff-Gordon, 3rd Baronet-ը։ Օսթինի դուստրը, ինչպես մայրը, սկսել է թարգմանել գերմանացի գրողներին անգլերեն լեզվով։ Սառա Օսթինը մահացել է 1867 թվականի օգոստոսի 8-ին Վեյբրիջ քաղաքում։ Նա զբաղվում էր իրենից մի քանի տարի առաջ մահացած ամուսնու աշխատությունների հրատարակմամբ «Lectures on jurisprudence»-ում։
Արտաքին հղումներ
Կատեգորիա:Անգլիացի գրողներ Կատեգորիա:19-րդ դարի թարգմանիչներ Կատեգորիա:19-րդ դարի կին գրողներ Կատեգորիա:Անգլիացի բանաստեղծներ Կատեգորիա:Խմբագիրներ Կատեգորիա:Անգլիացի թարգմանիչներ Կատեգորիա:Անգլիացի լեզվաբաններ
Բամբակ (երկաթուղային կայարան)
Բամբակ, երկաթուղային կայարան Ադրբեջանական ԽՍՀ-ում, Աղստև գետի վերին հոսանքի շրջանում, նրա աջ կողմում, Ղազախից 8 կմ հյուսիս-արևելք ։
Ծանոթագրություններ
Կատեգորիա:Կայարաններ այբբենական կարգով
Պյութագորիո
Պյութագորիո (Πυθαγόρειο), հին քաղաք Սամոսի հնագիտական պեղումնավայր, անտիկ աշխարհի կարևորագույն քաղաքներից մեկը, համանուն կղզու վրա։ Տեղակայված է ժամանակից Պիտագորիոն գյուղի մոտակայքում , որից և ստացել է իր անվանումը։
Հուշարձանի տարածքում տեղակայված են հունական և հռոմեական կառույցներ, ինչպես նաև Էվպալինով թունելը՝ կառուցված Էվպալինի կողմից Մեգարիայից ։
Հերայիի տաճարի հետ միասին Պյութագորիոն 1992 թվականին ընդգրկվել է ՅՈՒՆԵՍԿՕ-ի Համաշխարհային օբյեկտների ժառանգության ցանկում։
Պատմություն
Ամենահին հնագիտական գտածոները թվագրվում են մ․թ․ա․ 4-րդ հազարամյակին, պատկանել է նեոլիթի ժամանակաշրջանին և հայտնաբերվել է Կաստրո (Κάστρο) թմբի վրա, Պիտագորիոնից հարավ-արևմուտք։ Քաղաքը բարգավաճման է հասել մ․ թ․ ա․ 6-րդ դարի կեսերին՝ Պոլիկրատ բռնակալի շնորհիվ։ Կղզու անտառներն օգտագործվել են ձկնորսական և ռազմական նավերի կառուցման համար, ինչը Սամոսին դարձրել է ծովերի տիրուհին։ Պոլիսն ունեցել է հզոր ռազմական նավատորմ և առևտրով է զբաղվել Փոքր Ասիայի և Միաջերկրյածովյան երկրների հետ ։ Ստեղծվել է նավի նոր տեսակ՝ 50-թիավոր «սամոսական նավ» (σάμαινα, սամենա) դնչանման ծայրով ։ Հիմնադրվել են Սամոսի գաղութները Հոնիայում, Թրակիայում և արևմտյան երկրներում։ Պոլիկրատի օրոք կառուցվել են Հերեյոնը, Հերայի տաճարը, Հերոդոտոսի խոսքերով՝ «մեծագույնը մեզ հայտնի տաճարներից», Էվպալինով թունելը և նավահանգստում ամբարտակը ։
Պեղումների շնորհիվ հայտնաբերվել են սալահատակված փողոցներ, խճանկարային հատակով տներ։ Սամոսը մտել էր Հոնիական միության կազմի մեջ ։
Սվյատիցա (այլ կիրառումներ)
Սվյատիցա, կարող է վերաբերել՝
Սվիտյազ (այլ կիրառումներ)
Սվիտյազ, կարող է վերաբերել՝
Բեգլի Ահմեդ (երկաթուղային կայարան)
Բեգլի Ահմեդ, փոստային և երկաթուղային կայարան Կարս-Էրզրում խճուղու և երկաթուղու վրա։ Գտնվում է նույնանուն գյուղից 3-4 կմ հարավ-արևելք ։
Ծանոթագրություններ
Կատեգորիա:Կայարաններ այբբենական կարգով
Շախովսկոյ շրջան
Շախովսկոյ շրջան (Шаховской район), մունիցիպալ շրջան Ռուսաստանի Դաշնության Մոսկվայի մարզում։
Բնակչություն
2010 թվականի մարդահամարի արդյունքներով շրջանում բնակվում էր 24426 մարդ։ Բնակչության խտությունը կազմում էր 20,17 մարդ/կմ²։
Արտաքին հղումներ
Կատեգորիա:Մոսկվայի մարզ Կատեգորիա:Ռուսաստանի շրջաններ ըստ դաշնային սուբյեկտների
Բորչխա (գետակ)
Բորչխա, գետակ Ճորոխի ավազանում՝ նրա ստորին հոսանքի շրջանում ։
Ռեդուկտոր
Ռեդուկտոր, (լատ․ reductor ետ բերող, վերադարձնող) կամ պտույտափոխանցիչ,
Կատեգորիա:Սարքեր
Եվրո 2012 եզրափակիչ
Սովորաբար Եվրոպայի չեմպիոնը մասնակցում է Կոնֆեդերացիայի գավաթին, սակայն քանի որ Իսպանիան որակավորվել էր որպես 2010 թվականի Աշխարհի չեմպիոն, ապա Եվրոպայից Կոնֆեդերացիայի գավաթ 2013 թվականին մասնակցեց Իտալիան ։
Նախապատմություն
Նախքան առաջնությանը այս Իտալիայի և Իսպանիայի հավաքականները հանդիպել էին 30 անգամ, որից տասը հաղթել էր Իտալիան, իսկ Իսպանիան՝ 8 անգամ։ Իտալիան հաղթել էր վերջին հանդիպումում 2-1 հաշվով, որը ընկերական հանդիպում էր և կայացել էր 2011 թվականի օգոստոսի 10-ին ։ Իտալիան հաղթել էր Եվրոպայի առաջնությունում մեկ անգամ 1968 թվականին՝ եզրափակչում հանդիպելով Հարավսլավիային, իսկ Իսպանիան երկու անգամ՝ 1964 թվականին և 2008 թվականին։ Եվրո 2000 թվականին Իտալիան հասավ եզրափակիչ երկրորդ անգամ, որտեղ պարտվեց Ֆրանսիային, մինչդեռ Իսպանիան նույնպես հասել էր 1984 թվականի եզրափակիչ՝ պարտվելով նույն Ֆրանսիային 2-0 հաշվով։ Իսպանիան սկսեց առաջնությունը որպես հավակնորդներից մեկը ` լինելով ՖԻՖԱ-ի վարկանիշում առաջինը, իսկ Իտալիան 20-րդն էր։
Իսպանիա
Իսպանիան C խմբում ընդգրկված էր Իտալիայի, Խորվաթիայի և Իռլանդիայի ընտրանիների հետ. առաջին խաղը անցկացրեց Իտալիայի դեմ 2012 թվականի հունիսի 10-ին։ Առաջին խաղում հանդիպումը ավարտվեց ոչ-ոքի` 1-1 հաշվով ։ Երկրորդ խաղում Իսպանիան հաղթեց Իռլանդիային 4-0 հաշվով ։ Երրորդ խաղը Իսպանիան անցկացրեց Խորվաթիայի դեմ, որտեղ տարավ ծանր հաղթանակ 1-0 հաշվով ։
Քառորդ եզրափակչում Իսպանիան մրցեց Ֆրանսիայի դեմ։ Իսպանիան այս խաղում հաղթեց 2-0 հաշվով ։ Կիսաեզրափակչում Իսպանիան հունիսի 27-ին մրցեց Պորտուգալիայի դեմ, որը քառորդ եզրափակչում Կրիշտիանու Ռոնալդուի գոլի շնորհիվ հաղթել էր Չեխիայի ընտրանուն ։ Այս խաղում հիմնական և լրացուցիչ ժամանակներում գոլ չգրանցվեց ։ Հետխաղյա 11 մետրանոցների արդյունքով եզրափակիչ դուրս եկավ Իսպանիան։
Իտալիա
Քառորդ եզրափակչում Իտալիան մրցեց Անգլիայի դեմ։ Հիմնական և ավելացված ժամանակները ավարտվեցին 0-0 հաշվով, Իտալիան հաղթեց հետխաղյա 11 մետրանոցների արդյունքում ։ Կիսաեզրափակչում Իտալիան հանդիպեց Գերմանիային։ Խաղն ավարտվեց իտալացիների հաղթանակով 2-1 հաշվով ։
Վայր
Կիևի օլիմպիական մարզադաշտը Ուկրաինայում ամենամեծ մարզադաշտն էր այն ութ մարզադաշտերից, որտեղ անցակացվեցին Եվրո 2012-ի խաղերը։ Մարզադաշտը ընդգրկվեց որպես եզրափակչի մարզադաշտ 2007 թվականի հունիսի 25-ին ։
Խաղի գնդակ
Եզրափակչի պաշտոնական գնդակն էր «Adidas Tango 12»-ը, որը արծաթագույն էր ներկված և Adidas Tango ընտանիքի գնդակներից էր։ Tango 12 գնդակը օգտագործվեց որպես առաջնության գնդակ, որն արտադրվել էր գերմանական Adidas ընկերության կողմից ։
Մրցավարներ
ՈՒԵՖԱ-ի կողմից խաղի գլխավոր մրցավար էր ընտրվել Պեդրո Պրոենկան, ով ներկայացնում էր Պորտուգալիայի ֆուտբոլի ֆեդերացիան ։ Նա միջազգային հանդիպումներ սկսել էր դատել 2003 թվականից և նույն տարվա հունիսին դատել էր ՈՒԵՖԱ Ինտերտոտոյի գավաթի առաջին փուլի խաղը Ժալգիրիսի և Օրգրայթ ակումբների միջև ։ Պրոենկան նախկինում դատել էր երկու ՈՒԵՖԱ եզրափակիչներ, 2004 թվականի մինչև 19 տարեկանների Եվրոպայի առաջնության եզրափակիչը, Չեմպիոնների լիգա 2011-2012-ի եզրափակիչը Չելսիի և Բավարիա Մյունխենի միջև ։
Պրոենկայի օգնականներն էին Բերտինո Միրանդան, Ռիկարդո Սանտոսը, Խորխե Սոուսան և Դուարտե Գոմեսը, ովքեր նախկինում իր հետ դատել էին Եվրո 2012-ի C խմբի Իսպանիայի և Իռլանդիայի միջև հանդիպումը, D խմբի Շվեդիայի և Ֆրանսիայի միջև հանդիպումը, քառորդ եզրափակչին Անգլիա-Իտալիա հանդիպումը։ Չորրորդ պաշտոնյան թուրք մրցավար Չունեյթ Չակիրն էր ։
Փակման արարողություն
Մինչև խաղի սկիզբը տեղի ունեցավ առաջնության փակման արարողությունը, որին մասնակցեց մոտ 6 հազար կամավոր ։ Նաև հանդես եկավ գերմանացին փոփ երգչուհի Օսեանան, ով երգեց առաջնության պաշտոնական երգ՝ «Endless Summer» երգը ։
Իսպանիա
Իսպանիայի մարզիչ Վիսենտե դել Բոսկե հավաքականի մեկնարկային կազմում թողեց նույն տասնմեկ ֆուտբոլիստներին, ովքեր խաղացել էին Իտալիայի դեմ խմբային փուլում, ինչպես նաև Ֆրանսիայի դեմ քառորդ եզրափակչում, իսկ թիմի դասավորվածությունը թողեց 4-3-3 ձևաչափով։ Միակ տարբերությունը, որ ազատ կիսապաշտպան Սեսկ Ֆաբրեգասին խաղի վերջում փոխարինեց Ֆեռնանդո Տոռեսը (ով դուրս էր եկել Իռլանդիայի և Խորվաթիայի դեմ խաղերին մեկնարկային կազմերում)։ Դուրս չեկավ Ալվարո Նեգրեդոն (ով խաղացել էր կիսաեզրափակիչը Պորտուգալիայի դեմ), իսկ Ֆեռնանդո Լյորենտեն այդպես էլ ողջ առաջնությունը անցկացրեց պահեստայինների նստարանին։
Իսպանիայի պաշտպանությունը կազմն էին Ռեալ Մադրիդի խաղացողներ Իկեր Կասիլյասը՝ դարպասին, Ալվարո Արբելոան՝ աջ պաշտպան, Սերխիո Ռամոսը՝ կենտրոնում, Բարսելոնայի պաշտպան Ջերարդ Պիկեն միացավ Ռամոսին պաշտպանության կենտրոնում և Բարսելոնայի նորեկ Ժորդի Ալբան հանդես եկավ ձախից։ Կենտրոնական կիսապաշտպաններն էին Չավին, Սերխիո Բուսկետսը և Չաբի Ալոնսոն, ձախ թևում Անդրես Ինիեստան էր, իսկ աջում Դավիդ Սիլվան, ով միակ ֆուտբոլիստն էր, ով չէր խաղում Իսպանիայի երկու խոշորագույն ակումբներում։
Իտալիա
Ի տարբերություն Իսպանիայի՝ Իտալիան կատարեց մի շարք փոփոխություններ իր մեկնարկային կազմում։ Իտալիայի մարզիչ Չեզարե Պրանդելին ընտրեց 4-1-3-2 դասավորվածությունը՝ փլեյմեյքեր Անդրեա Պիրլոյին տալով խորը կիսապաշտպանի դեր։ Նա նաև հարձակվողական երկյակ ընտրեց Անտոնիո Կասանո և Մարիո Բալոտելլի զույգին։ Կիսապաշտպան Դանիելե դե Ռոսսին նշանակվեց սվիփերի դերում, ինչպես խմբային խաղերում, սակայն խաղի կեսից փոխեց դիրքը որպես ձախ եզրային հարձակվող կիսապաշտպան։
Դարպասապահ Ջանլուիջի Բուֆոնը, ձախ պաշտպան Ջեորջիո Կելինին, կենտրոնական պաշտպաններ Անդրեա Բարզալին և Լեոնարդո Բոնուչին Յուվենտուսից էին և հանդիսանում էին ակումբի պաշտպանության կորիզը, ովքեր պարտություն չէին կրել Սերիա Ա-ի 2011-12 մրցաշարում։ Նրանց աջից օգնում էր Իգնասիո Աբատեն։ Անդրեա Պիրլոյից բացի կիսապաշտպանությունում հանդես էր գալիս աջ եզրային Կլաուդիո Մարկիզիոն, Ռիկարդո Մոնտոլիվոն կենտրոնում և Դանիելե դե Ռոսին ձախից։ Կասանոն և Բալոտելլին խաղում էին առաջնագծում։
Տեսություն
Չնայած պաշտպանողական ֆուտբոլի կանխատեսմանը՝ Իսպանիան առաջին րոպեներից տիրեց նախաձեռնությանը և գնդակի երկար խաղարկումը ավարտվեց Չավիի հարվածով, ինչի արդյունքում գնդակը մի փոքր շեղ ընթացավ դարպասից ։ Իսպանիան առաջ անցավ 14-րդ րոպեին, երբ Ինիեստան փոխանցեց Ֆաբրեգասին, ով իր հերթին փոխանցեց Ջիորջիո Չելինիի վրայով Դավիդ Սիլվային, ով իր հերթին գլխի հարվածով մոտ 10 մետրից բացեց հաշիվը ։ Չելինին այդպես էլ չկարողացավ ցույց տալ իր լավագույն խաղը և 21-րդ րոպեին փոխարինվեց Ֆեդերիկո Բալզարելիիով ։ Իտալիան պատասխանեց երկու ոչ վտանգավոր հարվածներով Կասանոյի կողմից, որոնք որսաց Կասիլյասը ։ Իսպանիան մինչև ընդմիջում Ժորդի Ալբայի շնորհիվ ևս մեկ անգամ գրավեց Բուֆոնի դարպասը 41-րդ րոպեին ։
Անտոնիո դի Նատալեն փոխարինեց Կասանոյին երկրորդ խաղակեսի սկզբից և երկու անգամ մոտ էր դարպասը գրավելուն, երկրորդ անգամ փայլուն խաղաց Կասիլյասը և փրկեց դարպասը վերահաս գոլից ։ Իտալիայի վերջին փոխարինման ժամանակ Տիագու Մոտան փոխարինեց Ռիկարդո Մոտոլիվոյին, սակայն նա շուտով վնասվածք ստացավ և քանի որ բոլոր փոփոխությունները կատարված էին, Իտալիան վերջին 30 րոպեն խաղաց 10 հոգով ։ Ֆեռնանդո Տոռեսը փոխարինեց Ֆաբրեգասին վերջին 15 րոպեներին և 84-րդ րոպեին դարձավ գոլի հեղինակ Խավիի փոխանցումից հետո և դարձավ առաջին ֆուտբոլիստը ով գոլ խփեց Եվրոպայի երկու առաջնության եզրափակիչներում ։ Այնուհետև Տորեսի փոխանցումից հետո գոլի հեղինակ դարձավ Խուան Մատան` դարձնելով հաշիվը 4-0, ինչը ամենախոշոր հաշիվն էր Եվրոպայի առաջնությունների եզրափակիչների պատմության մեջ։ Իսպանիան դարձավ առաջին հավաքականը, որը հաղթեց երեք խոշորագույն առաջնությունները անընդմեջ։
Մրցանակի ստացում և տոնակատարություն
Խաղից հետո Հենրի Դելունայի գավաթը տրվեց Իսպանիայի ավագ Իկեր Կասիլյասին ՈՒԵՖԱ նախագահ Միշել Պլատինիի կողմից։ Գավաթի բարձրացման պահին մարզադաշտերի բարձրախոսով հեռարձակվեց «Heart of Courage» երգը Two Steps from Hell խմբի կատարմամբ։
Մամլո ասուլիսի ժամանակ Իսպանիայի մարզիչ Վիսենտե դել Բոսկեն նշեց, որ եկել է իսպանական ֆուտբոլի մեծ դարաշրջանը, սակայն նշեց նաև որ Իտալիան մեծ աշխատանք էր կատարել, չնայած նրանց պարտությանը, նրանք արժանի դիմադրեցին իրենց մինչև այն պահը երբ Տիագու Մոտան ստիպված հեռացավ դաշտից վնասվածքի պատճառով և իր թիմը մնաց տաս հոգով ։ Իտալիայի մարզիչ Չեզարե Պրանդելին նշեց որ լքում է Կիևը հպարտ իր հավաքականի համար և ավելացրեց, որ երբ նա գալիս էր Կիև և տեսնելով մարզադաշտը և լուսավորությունը նա որոշ անհարմարություն է զգացել, սակայն այժմ Կիևը լքում է հպարտորեն։
Իսպանիայի հաղթանակի արդյունքում Դել Բոսկեն դարձավ երկրորդ մարզիչը գերմանացի մարզի Հելմուտ Շոնից հետո, ով իր հավաքականը դարձրեց Եվրոպայի և Աշխարհի չեմպիոն և առաջին մարզիչը, ով հաղթել է նաև ՈՒԵՖԱ Չեմպիոնների լիգան ։
Արտաքին հղումներ
Կատեգորիա:Եվրո 2012 Կատեգորիա:2012 ֆուտբոլում
Գյոքսու (Սարոսի վտակ)
Գյոքսու, գետ Կիլիկիայում։ Այսպես է կոչվում Սարոսի աջակողմյան վտակ Կորկուն գետի վերին հոսանքը ։
Ռիու Լարգու
Պատմություն
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր Կատեգորիա:1830 թվականին հիմնադրված բնակավայրեր
Շանտմեռլ սյուր լա Սուա
Շանտմեռլ սյուր լա Սուա (Chantemerle-sur-la-Soie), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Տոննե Բուտոն կանտոնի կազմի մեջ։
Համայնքի INSEE կոդ՝ 17087։
Բնակչություն
Համայնքի բնակչությունը 2010 թվականին կազմում էր 140 մարդ։
Արտաքին հղումներ
Կատեգորիա:Ֆրանսիայի համայնքներ
Գեղաղբյուր
Գեղաղբյուր, աղբյուր Թուրքիայի Բիթլիսի նահանգում, Շենիկ գյուղում ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Թուրքիայի աղբյուրներ Կատեգորիա:Բիթլիսի նահանգ
Էստոնիայի գրականագիտական թանգարան
Էստոնիայի գրականագիտական թանգարան (Eesti Kirjandusmuuseum), գրականագիտական թանգարան, որը գտնվում է Էստոնիայի Տարտու քաղաքում։
Համարվում է հանրային հետազոոտական հաստատությունը՝ Էստոնիայի Հանրապետության կրթության և գիտության նախարարությանը ենթակա։
Թանգարանի ստեղծման նպատակն է պահպանել էստոներեն լեզուն և Էստոնիայի մշակույթը, ինչպես նաև հրատարակել նոր գիտական հետազոտություններ այս ոլորտներից ։
1953 թվականից մինչև 1990 թվականը կրել է էստոնացի բանաստեղծ, գրող, բանահավաք, բժիշկ և հասարակական գործիչ, էստոնական ազգային գրականության հիմնադիր Ֆրիդրիխ Կրեյցվալդի անունը՝ Ֆրիդրիխ Կրայցվալդի անվան Էստոնիայի գրականագիտության ազգային թանգարան ։
Պատմություն
Թանգարանը հիմնադրվել է 1940 թվականի սեպտեմբերի 11-ին գրադարանային արխիվների, Էստոնիայի մատենագրական հիմնադրամի, էստոնական «Ֆոլկլոր» արխիվի, ինչպես նաև ռուսալեզու և էստոնալեզու պատմա-մշակութային արխիվների հիման վրա։
Ավելի ուշ՝ 2000 թվականից, թանգարանի իրավասության տակ հայտնվեց նաև Էստոնիայի բանահյուսության վարչությունը և էստոներեն լեզվի էթնո-երաժշտագիտական վարչությունը։
1946 թվականից մինչև 1997 թվականը եղել է Էստոնիայի գիտությունների ակադեմիայի բաժանմունք։
Գայլաքար
Գայլաքար, լեռնագագաթ Հայաստանի Լոռու մարզում, Ջավախքի լեռնաշղթայի արևելյան ճյուղերից մեկի վրա, Լիճկատար լեռնագագաթից արևելք, Նորամուտ գյուղից 13 կմ արևմուտք։ Բարձրությունը 3123 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռնագրություն
Մերգել (Վոլգայի վտակ)
Մերգել (Мергель), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոլգա գետի ձախ ափում՝ 10 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վանա լիճ
Վանա լիճ (Van Gölü, Gola Wanê, وان كولى), անհոսք աղի լիճ Հայկական լեռնաշխարհում, Մեծ Հայքի Տուրուբերան և Վասպուրական նահանգներում, ներկայիս Թուրքիայի Հանրապետության արևելքում։ Գտնվում է Հայկական Տավրոսի հյուսիս արևելյան մասի, Կորդվաց լեռների, Կոտուր լեռնաշղթայի և Ծաղկանց լեռների միջև, 1720 մ բարձրության վրա։ Երբեմնի մեծ ջրային ավազանի մնացորդ է։
Լճի հայելին 3760 կմ² է, առավելագույն լայնությունը՝ մոտ 51 կմ, խորությունը՝ մինչև 145 մ։ Այն գրեթե 2.5 անգամ մեծ է Սևանա լճի հայելուց։ Ունի անկանոն քառանկյան տեսք, խիստ կտրված է, հաճախ՝ զառիթափ ափերով։ Հյուսիս–արևելքում Արճեշի խորշն է, ափերին՝ Դևեբոյնի, Ծղուկ, Կտուց հրվանդանները։ Վաղ շրջանում ունեցել է 7 կղզի, այժմ մնացել են 4-ը՝ Լիմ, Կտուց, Առտեր և Աղթամար։
Ժամանակակից լճի առաջացումը կապված է Սիփան և Նեմրութ հրաբուխներից արտավիժած լավաներով ջրերի արգելափակման հետ։ Տեկտոնական շարժումները շարունակվում են երկրաշարժների ձևով նաև ներկայումս։ Սնվում է մթնոլորտային տեղումներից, ստորերկրյա ջրերից և գետերից։ Լիճը, գտնվելով Հայկական լեռնաշխարհի ցամաքային կլիմայի պայմաններում, ամենախիստ ձմեռներին անգամ, ամբողջովին չի սառցակալում։ Գերիշխում են տեղական և բրիզ քամիները։ Օրգանական աշխարհն աղքատ է։ Ձկներից կա միայն տառեխ։ Թռչնաշխարհին բնորոշ են որորներն ու ջրագռավները, որոնք այստեղ են գալիս հարևան Նազիկ լճից։ Մերձափնյա բնակչությունը զբաղվում է ձկնորսությամբ և աղի արդյունագործությամբ։ Հնագույն ժամանակներից ի վեր լճում եղել է նավարկություն։
Վանա լճի անվանումներ
Նախքան Հայկական լեռնաշխարհում առաջին պետության՝ Վանի թագավորության ի հայտ գալը, Վանա լիճը ասորեստանցիները կոչում էին «Նաիրի երկրի ծով» (tâmtu ša mât Nairi), ընդ որում հնարավոր է, որ «Նաիրի» անվանումը ասորերեն նշանակում էր «ուրարտացիներ» ։ Վանա լճի ուրարտական անվանումն անհայտ է, բայց որոշ հին հունական աշխարհագետների որոշակի հիշատակություններով ենթադրվում է, որ ուրարտացիները նրան անվանել են «Արսենե» (Αρσηνή, Ստրաբոն XI, գլուխ. XIV, 3)։ Բացի այդ, շատ անտիկ հեղինակներ օգտագործում էին «Տոսպիտիս» կամ «Տոպիտիս» անվանումը (Θωπι̂τιν, Thospites), որը բխում է ուրարտական մայրաքաղաք Տուշպայի անվանումից։ Այս արմատը պահպանվել է նաև միջնադարյան հայ հեղինակների մոտ «Տոսպ» կամ «Տոսբ» ձևով, Մովսես Խորենացի III, 35; Փավստոս Բուզանդ IV, 55, 58 և V, 37), ովքեր նաև օգտագործում էին «Բզնունեաց ծով» և «Ռշտունեաց ծով» անվանումները՝ լճի տարածքում իշխող ցեղերի անուններով՝ Բզնունի և Ռշտունի։ Ժամանակակից «Վան» անվանումը հավանաբար ծագում է ուրարտական Բիայնի(լի) բառից, որը նշանակում էր կա՛մ հենց Ուրարտու պետությունը, կա՛մ նրա կենտրոնական հատվածը ։ Լճի ժամանակակից անվանումը՝ Վան քաղաքի անվամբ, իսկ դա իր հերթին հայերեն «վան»՝ «գյուղ, բնակատեղի, բնակավայր». հիշատակվում է նաև վան ցեղախմբի անվան մասին, բայց դա, ըստ երևույթին, երկրորդական է՝ «Վանա լճի մոտ ապրողներ կամ ավելի վաղ «Վան բնակավայրի բնակիչներ»։ Հնադարում եղել են նաև Արճեշ, Թիրիք, Խիլաթ և այլն ։
Պատմական հետագա ժամանակաշրջանում Մեծ Հայքի թագավորությունը երբեմն ձեռք էր բերում անկախություն, երբեմն հայտնվում էր Պարսկաստանի և Հռոմեական կայսրության տիրապետության տակ։ 17-րդ դարից սկսած լիճն իր շրջակայքով մտնում է Օսմանյան կայսրության կազմի մեջ։ Առաջին համաշխարհային պատերազմի հետևանքով Օսմանյան կայսրությունը սկսեց անկում ապրել, և իշխանության գլուխ անցավ երիտթուրքական կառավարությունը, որը 1915-1918 թվականներին մաս-մաս տեղահանեց և ոնչնչացրեց տարածաշրջանի հայ ազգաբնակչությանը։ Այժմ Վանա լճի շրջակայքում հիմնականում բնակվում են քրդեր, որոնք հավանաբար հանդիսանում են խեթերի հետնորդները՝ տարածաշրջանի բնիկ ժողովրդի, որոնք, ըստ տարածված կարծիքի, կազմում էին կենտրոնական Ուրարտուի բնակչության հիմնական մասը ։
Տարածաշրջանի պատմությունը լի է բազմաթիվ տեղահանություններով և նվաճումներով, ուստի շատ պատմական տեսակետներ մնում են որպես բանավեճի առարկա։ Բացի այդ, համաձայն վերջին գենետիկական հետազոտությունների՝ քրդերը, թուրքերը և հայերը գենետիկորեն շատ մոտ են ։ Ասպուրական աղբյուրներում հիշատակվում է Արխեստիա ։
Ուսումնասիրման պատմություն
Վանա լիճը հիշատակվում է անտիկ ժամանակաշրջանի պատմական և աշխարհագրական աշխատություններում։ Միջագետքյան (աքքադերեն, շումերերեն) սկզբնաղբյուրներում Վանա լիճը հիշատակվում է որպես «Նաիրի ծով», իսկ, օրինակ, անտիկ աշխարհագետ Ստրաբոնը Վանա լիճը նկարագրում էր այսպես.
Բացի այդ, Ստրաբոնը, հիմնվելով Էրատոսթենես Կիրենացու տվյալների վրա, պնդում էր, որ Տիգրիս գետը հոսում է Վանա լճի մեջտեղով (և լճի այդ մասի ջուրը քաղցրահամ է), որից հետո անցնում է գետնի տակ և դուրս գալիս մեկ այլ տեղից ։
Լճի գիտական հետազոտությունը սկսվեց 19-րդ դարի կեսերին. օգտվելով տարածաշրջանում Մեծ Բրիտանիայի ազդեցությունից՝ մի քանի եվրոպացի ճանապարհորդներ և հետազոտողներ այցելեցին լճի շրջակայքը։ Նրանցից շատերը զբաղվեցին քարտեզագրությամբ և տեղանքի նկարագրությամբ, իսկ մի քանիսը, որոնց մեջ էր նաև հայտնի անգլիացի հնէաբան Լեյարդը, հետաքրքրվեցին լճի շրջակայքում ուրարտական ամրոցների մնացորդներով։
Այս շրջանում հրատարակվեցին մի քանի քարտեզական և բնութագարական աշխատություններ, համեմատաբար ճշգրիտ որոշվեց լճի մակերեսը և նրա բարձրությունը ծովի մակարդակից, բայց լուրջ սխալմունքով էր հաշվարկված նրա առավելագույն խորությունը։
Այս շրջանի հիմնական աշխարհագրական խնդիր էր համարվում Վանա լճի հոսքը գտնելը և նրա կապը Եփրատի ու Տիգրիսի ավազանների հետ պարզելը։ Նման կապի մասին ենթադրվում էր այդ ժամանակ շրջանառության մեջ գտնող տարածաշրջանի բարձրությունների քարտեզի և տեղի քուրդ բնակչության շրջանում պտտվող Վանա լճի միջոցով այդ երկու գետերի ավազանների միացած լինելու մասին խոսակցությունների հիման վրա։ Այն ժամանակվա մի քանի տեղեկատու հրատարակություններ, ներառյալ նաև 1875-1889 թվականների Բրիտանիկա Հանրագիտարանի իններորդ հրատարակությունը, այս տվյալների հիման վրա գրում էին, որ «բնիկները խոսում են ստորերկրյա ջրանցքների մասին, որոնց միջոցով լճի ջրերը միանում են Տիգրիս գետի ակունքներին», իսկ «ջրբաժանում ընկած Նազիկ լիճը բացառիկ ֆենոմենի արդյունքում իր ջրերն ուղարկում է և՛ Վանա լիճ, և՛ Եփրատ գետ» ։ Հետազոտողներից մեկն այն ժամանակվա հեղինակավոր աշխարհագրական ամսագրի էջերում պնդում էր, որ գտել է Նեմրութ հրաբխի ժայռերի անցքերի միջով ստորերկրյա այլ կապ Եփրատի և Վանա լճի միջև ։ Այս կապերն այդպես էլ մնացին ենթադրությունների և շշուկների մակարդակում, իսկ Բրիտանիկի հաջորդ՝ 1910-1911 թվականների բարեփոխված հրատարակությունից հանվեցին։ Այս ամենի հետ այս շրջանում հաստատվեց այն ենթադրությունը, որ տարածաշրջանի անսովոր ջրբաժանները և Վանա լճի առաջացումը կապված է Նեմրութ հրաբխի խոշոր ժայթքման հետ ։
Լճի խորությունների պարբերական հետազոտություն այն ժամանակ այդպես էլ չարվեց, չուսումնասիրվեց անգամ լճի ջրի բաղադրությունը։ 20-րդ դարում, ընդհուպ մինչև 1980-ական թվականները, լճում հետազոտական աշխատանքներ չկատարվեցին, որը հիմնականում կապված էր տարածաշրջանի քաղաքական անկայունության հետ։ Ստեղծված իրավիճակը հանգեցրեց նրան, որ 20-րդ դարի շատ աշխարհագրական աշխատություններ և տեղեկատուներ (ներառյալ նաև Խորհրդային Մեծ հանրագիտարանի վերջին հրատարակությունը) լճի միջին և առավելագույն խորության գնատականների մեջ թույլ էին տալիս լուրջ սխալներ, իսկ որպես հետևանք՝ կոպիտ սխալներ նրա ծավալի վերաբերյալ։ Օրինակ՝ լճի միջին խորություն էր նշվում 6-ից 40 մետր միջակայքը, որը զգալի ցածր է հետագայում հաստատված ճշգրիտ թվից՝ 161,2 մետր , 171 մ (1984) ։
Լճի առաջացում
Վանա լիճը տեղակայված է տեկտոնական ծագման դաշտավայրի արևմտյան կողմում, որը շրջապատված է մի քանի լեռնային համակարգերով՝ Արևելյան Տավրոսով՝ հարավից, Կորդվաց լեռնաշղթայով՝ արևելքից, և Ծաղկանց լեռներով՝ հյուսիս-արևելքից։ Դաշտավայրի արևմտյան և հյուսիսարևմտյան հատվածում գտնվում են մի քանի հանգած հրաբուխներ, ներառյալ Սիփան և Նեմրութ հին հրաբուխները։
Միջին պլեստոցենովյան դարաշրջանում՝ մոտ երկու հարյուր հազար տարի առաջ, Նեմրութ հրաբխի ժայթքումը առաջացրել է 60 կիլոմետր երկարությամբ լավայի հոսք, որը արգելափակել է ջրերի հոսքը Վանի դաշտից Մշո դաշտ։ Վերջինս պատկանում է մոտակա Մուրադ գետի ավազանին, որն էլ հանգեցրել է լճի առաջացմանը։ Այսպիսով, Վանա լիճը զբաղեցնում է ամենախոշոր դաշտավայրի ամենախոր հատվածը՝ շրջապատված լեռներով։ Հավական է, որ որոշ ժամանակ անց Արևելյան Տավրոսի էրոզիան Բոտան-Չայ գետի (Տիգրիսի վտակ) վտակների կողմից կձևավորի լճի ջրերի նոր արտահոսք դեպի Տիգրիսի ավազան, և Վանա լիճը կփոքրանա կամ կդադարի գոյություն ունենալ ։
Ֆիզիկական աշխարհագրություն
Վանա լիճը գտնվում է ծովի մակարդակից 1648 մետր բարձրության վրա, ունի անկանոն ձև՝ հիշեցնելով եռանկյուն։ Ամենալայն մասում լճի լայնությունը կազմում է 119 կիլոմետր։ Փոքրիկ նեղուցուվ լիճը բաժանվում է ծանծաղ հյուսիսային և ավելի խոշոր հարավային հատվածի, որտեղ խորությունը հասնում է 451 մետրի։ Վանա լճի միջին խորությունը հասնում է 161,2 մետրի, ջրի ընդհանուր ծավալը՝ 576 կմ³։ Ափերը հիմնական ժայռոտ են։ Վանա լճում տեղակայված են բազմաթիվ մանր կղզյակներ, մասնավորապես ափերի մոտ, և չորս խոշոր կղզիներ՝ Ղադիր (Լիմ), Կտուց, Աղթամար և Առտեր։ Ղադիրը (Լիմ) ամենամեծ կղզին է, որը գտնվում է լճի հյուսիսային մասում։ Կտուցը գտնվում է լճի արևելյան մասում, իսկ Աղթամարը և Առտերը գտնվում են միմյանց ոչ շատ հեռու՝ հարավային ափի մոտ։ Վանա լճից ոչ հեռու գտնվում են Նազիկ (դեպի հյուսիս-արևմուտք, ծովի մակերևույթից 1870 մ բարձրության վրա), Արճակ (արևելքում, ծովի մակերևույթից 1890 մետր բարձրության վրա) և Արին (հյուսիսում) լճերը։
Լճի սնուցում և ջրի մակարդակ
Ներկայումս լիճը սնուցում են 4 փոքր գետեր՝ Բենդիմահին և Զեյլան-Դերեսին հյուսիսից, Ղարաշուն և Միչինգերը՝ արևելքից, ինչպես նաև մոտակա լեռների գարնանային ձնհալը։ Այս չորս գետերից ամենախոշորը Զեյլան-Դերեսին է (Զեյլան), որը սկիզբ է առնում է Ալադաղլարի լեռներից։ Ղարաշու գետի վրա կառուցված է ջրամբար։ Քանի որ Վանա լճի սնուցումը հիմնականում հալոցքային է, լճի ջրի մակարդակը տատանվում է 50 սանտիմետրի սահմաններում՝ առավելագույնին հասնելով հուլիսին։ Լճի առավելագույն մակարդակը լինում է ապրիլից հունիս ընկած ժամանակահատվածում՝ կապված հալոցքի և գարնանային անձրևների հետ։ Վանա լճի ընդհանուր ջրհավաք ավազանի մակերեսը կազմում է ավելի քան 15 հազար քառակուսի կիլոմետր։
Կլիմա
Վանա լիճը տեղակայված է Հայկական լեռնաշխարհում, որը տարբերվում է բավական խիստ մայրցամաքային կլիմայով։ Հայկական լեռնաշխարհի կենտրոնում հուլիսին միջին ջերմաստիճանը կազմում է +22 մինչև +25 °C, հունվարին՝ -16 մինչև -12 °C։ Ձմեռային շատ ցուրտ օրերին ջերմաստիճանը լեռնաշխարհի կենտրոնում հասնում է -45 °C։ Վանա լիճը մեղմացնում է շրջակա միջավայրի կլիման, այդ պատճառով Վան քաղաքում՝ լճի ափին, ամառային միջին ջերմաստիճանը կազմում է +22,5 °C, հունվարին՝ -3,5 °C։ Վանա լճի ավազանում տեղումների տարեկան միջինը տատանվում է 400-700 մմ սահմաններում։ Շնորհիվ լճի մեղմացնող կլիմայի և լճափնյա շրջաններում արհեստական ոռոգման, չնայած 1700 մ բարձրության՝ Վանա լճի շրջակայքում աճում ու լավ բերք են տալիս միջերկրածովյան կլիմայում աճող բույսեր՝ ձիթենի, խնձորենի, դեղձենի, նռնենի և այլ ծառեր ։
Լճի մակերևությին ջրի ջերմաստիճանը ամռանը հասնում է +20 °C, 50 մետրից ավելի խորություններում՝ մշտապես +3 °C։ Լճի բարձր աղայնությունը հանգեցնում է նրան, որ նույնիսկ խիստ ձմեռներին Վանա լիճը սի սառցակալում, բացառությամբ հյուսիսային ծանծաղ մի քանի տեղամասերի։ Մակերևույթին ջրի արագ սառեցումը ամեն աշնան հանգեցնում է լճում տարեկան ջրապտույտի։
Ջրի բաղադրություն
Վանա լճի ջրի միջին աղիությունը կազմում է 22 ‰, ինչը ծովի ջրի միջին աղիության մակարդակից ցածր է 35 ‰, բայց լճի հարավային մասում առկա են ավելի քան 100 մետր խորությամբ իջվածքներ, որտեղ ջրի աղիությունը հասնում է 67 ‰. Ջրի ջրածնային ցուցիչը (pH) կազմում է 9,5-9,8, լճի ջուրն ալկալիական է։ Լճի աղերի շարքում են նատրիումի աղերը, ներառյալ նատրիումի կարբոնատը (Na2CO3), նատրիումի սուլֆատը (Na2SO4) և նատրիումի քլորիդը (NaCl), որը ջրին տալիս է լվացող հատկություններ (օճառների շատ տեսակներ որպես ակտիվ բաղադրիչ պարունակում են հենց այս աղերը)։
Վանա լճի ջրերում առկա է նաև կալցիումի կարբոնատ (CaCO3)։ Կալցիումի պարունակությունը կազմում է մոտավորապես 4 մգ/լ ։
Անիոնային հերթագայությունը՝ HCO3−•CO32− > Cl− > SO42−։ Թթվածնի պարունակությունը ջրում կազմում է 8 մգ/լ մակերևույթին, 75 մետր խորությունում իջնում է մինչև 5 մգ/լ, 400 մետր խորություններում՝ մինչև 1,5 մգ/լ։
Բուսական և կենդանական աշխարհ
Վանա լճում տարածված է ձկան միայն մեկ տեսակ։ Տառեխ (, dareh,) էնդեմիկ տեսակը իրականում ցեղակից է եվրոպական կպչողաձկանը (սպիտակաձուկ) ծածանների ընտանիքից, բայց արտաքինից հիշեցնում է ծովատառեխ (հարինգ)։ Alburnus tarihi-ն կարող է ապրել ինչպես քաղցրահամ, այնպես էլ առավելագույնը 23 ‰ աղի ջրերում, բայց բազմանում է միայն քաղցրահամ ջրերում՝ Վանա լիճ թափվող գետերի և գետակների գետաբերաններում։
Վանա լճի ջրի աղիությունը տատանվում է համարյա քաղցրահամից՝ գետաբերաններում մինչև գերաղի՝ լճի հարավային խորություններում, դրա համար լճում՝ նրա տարբեր մասերում, առկա են ջրի տարբեր աղիության հատվածներում հարմարված տարբեր օրգանիզմներ, մասնավորապես՝ Hexarthra fennica polydonta, B. plicatitis, B. angularis, Filinia maior, Colurella adriatica, Keratella cochlearis (2 տեսակ), K. quadrata, Trichocerca taurocephala, H. f. Polydonta, H. fennica, Acrodiaptomus spinosus և M. Viridis։
Լճի ջրերը մեղմացնում են Հայկական լեռնաշխարհի մոտակա տարածքների կլիման, որը նպաստում է հողագործությանը և այգեգործությանը՝ հնարավորություն տալով ծովի մակարդակից 1700 մ բարձրության վրա աճեցնել պտղատու ծառեր։
Վերջապես, Վանա լճի շրջանը հայտնի է վանա կատու` հազվագյուտ ընտանի կատուների ցեղատեսակով, որը, ի տարբերություն կատուների մեծամասնության, սիրում է լողալ ջրում։
Մշակութային պատմություն
Վանա լճի շրջանում մարդու առաջին հետքերը հայտնի են պալեոլիթի ժամանակաշրջանից։ նեոլիթական ժամանակներից լճի շրջանում ապրող ցեղերն արդեն զբաղվում էին մետաղաձուլությամբ ։ Վանա լճի շրջանում առաջին պետությունը, ըստ էության, Ուրարտուն է եղել, որը գոյություն է ունեցել մ.թ.ա 11-6-րդ դարերը։ Լճի ափին՝ այժմյան Վանի տեղում, գտնվում էր Ուրարտուի մայրաքաղաք Տուշպան։ Ուրարտական արքա Մենուայի կողմից մ.թ.ա. 8-րդ դարում կառուցված յոթանասուն կիլոմետրանոց ջրանցքը, որը պետք է Տուշպան ապահովեր քաղցրահամ ջրով, գոյություն ունի մինչ օրս։ Մ.թ.ա. 7-րդ դարում ասորացիների կողմից պարտություն կրելուց հետո Ուրարտուն աստիճանաբար սկսում է անկում ապրել և դադարում է գոյություն ունենալ մ.թ.ա. 6-րդ դարում։ Լճի տարածքում պահպանվել են ուրարտական արքաներ Սարդուրի Ա-ի, Իշպուինիի, Մենուայի, Արգիշտի Ա-ի սեպագիր արձանագրություններով շինությունների մնացորդներ։
Որոշ ժամանակից Ուրարտուին փոխարինելու են գալիս հին հայկական պետություններ, որոնցից մեկն էլ Մեծ Հայքի թագավորությունն էր՝ «երեք լճերի երկիր» (Վանա լիճը, Ուրմիա լիճը և Սևանա լիճը)։ Լճի ափերի և կղզիներում պահպանվել են հայկական տաճարների և ամրությունների ճարտարապետական հուշարձաններ։ Ամենահայտնին և լավ պահպանվածը Սուրբ խաչ եկեղեցին է, որը կառուցվել է մ.թ. X դարում Աղթամար կղզում։ Լճի հյուսիսարևմտյան ափից ոչ հեռու գտնվում է Հացիկ (Հացեկաց) գյուղը, որտեղ 361 թվականին ծնվել է հայոց, վրաց և աղվանների այբուբենների ստեղծող Մեսրոպ Մաշտոցը։
Տնտեսություն
Լճով անցնում է լաստանավային միջանցիկ ճանապարհ՝ այն երկաթուղու վրա, որը կապում է Թուրքիայի երկաթուղին Վան քաղաքի և այնուհետև Իրանի հետ։ 20-րդ դարի 1970-ական թվականներին, երբ ընթանում էր երկաթուղու շինարարությունը, թուրքական իշխանությունները որոշեցին օգտագործել հենց լաստանավային փոխադրումը, այլ ոչ թե լիճը շրջապատող ժայռոտ ափերով կառուցել երկար շրջանցիկ երկաթուղային ճյուղ։ Վանա լաստանավը պարբերաբար երթևեկում է. լճի հարավային ափին կա ոչ մեծ նավահանգիստ։
Վերջին տարիներին Թուրքիայի կառավարությունը ջանքեր է գործադրում զբոսաշրջիկներին Վանա լճի շրջան գրավելու համար։ 2006 թվականին միջոցներ հատկացվեցին այստեղ պահպանված հայկական Սուրբ Խաչ եկեղեցու վերակառուցման համար, ինչպես նաև վերածնվեցին հին հայկական լեգենդները լճում «Վանա հրեշի» գոյության մասին (Van Gölü Canavarı)՝ նման Լոխ-Նեսի հրեշին ։
Այլ անվանումներ
Հռոմեացի պատմիչ Պլինիուսը Վանա լիճը անվանել է Արեթուս ։
Արտաքին հղումներ
Կատեգորիա:Օրվա հոդված Կատեգորիա:Թուրքիայի լճեր Կատեգորիա:Վանի նահանգ Կատեգորիա:Հայկական լեռնաշխարհի լճեր Կատեգորիա:Փոքր Ասիա
Շատուրայի շրջան
Շատուրայի շրջան (Шатурский район), մունիցիպալ շրջան Ռուսաստանի Դաշնության Մոսկվայի մարզում։
Ստեղծվել է 1929 թվականին։ Վարչական կենտրոնը՝ Շատուրա ։
Աշխարհագրություն
Շրջանի տարածքի մակերեսը կազմում է 2715 կմ²։
Բնակչություն
2010 թվականի մարդահամարի արդյունքներով շրջանում բնակվում էր 70659 մարդ։ Բնակչության խտությունը կազմում էր 26,03 մարդ/կմ²։
Արտաքին հղումներ
Կատեգորիա:Մոսկվայի մարզ Կատեգորիա:Ռուսաստանի շրջաններ ըստ դաշնային սուբյեկտների
Գինիկուր սյուր Վանս
Գինիկուր սյուր Վանս (Guignicourt-sur-Vence), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 299 մարդ, բնակչության խտությունը` 31.67 մարդ/կմ²։ Բնակավայրը զբաղեցնում է 9.44 կմ² տարածք։
Աշխարհագրություն
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 85 կմ հյուսիս, Շառլվիլ Մեզիեր քաղաքից 11 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 199 աշխատունակ (15-64 տարեկան) բնակիչ, որոնցից ակտիվ էին 157-ը, իսկ ոչ ակտիվները` 42։ Ակտիվության ցուցանիշը կազմում է 78,9 %։ 157 աշխատունակ մարդկանցից աշխատել է 142 անձ (75 տղամարդ և 67 կին)։ Գործազուրկ են եղել 15 անձ (9 տղամարդ և 6 կին)։ 42 անաշխատունակներից 10-ը եղել են աշակերտներ կամ ուսանողներ, 15-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ֆերդինանդ Յագեման
Ֆերդինանդ Յագեման (Ferdinand Jagemann, ), գերմանացի նկարիչ։
Դերասանուհի Կարոլինայի եղբայրը։
Կենսագրություն
Ծնվել է պատմաբան և գիտնական Քրիստիան Յագեմանի ընտանիքում, որը եղել է դքսուհի Աննա Ամալյա Բրաունշվիգի գրադարանի գրադարանվարարը, Ֆերնանդի  քույրը  եղել է Աննայի որդու՝ դուքս Կարլ Ավգուստի սիրուհին։ Կարլ Ավգուստը հովանավորել է Ֆերնանդին՝ ուղարկելով ուսանելու կասելցի նկարիչ Թիշբեյնի մոտ։ Նրա նկարչության ուսուցիչներից են եղել նաև Հենրիխ Ֆրիդրիխ Ֆյուգերը և Գեորգ Մելխիոր Քրաուսը։ Կրթության նպատակով գործուղվել է Փարիզ, այնուհետև՝ Հռոմ։
Ֆերնանդը նկարել է իր ժամանակների հայտնի մարդկանց դիմանկարներները։ Ավելի մեծ ճանաչում ստացավ Յոհան Վոլֆգանգ ֆոն Գյոթե նկարի շնորհիվ։ Նկարել է նաև Յոհան Ֆրիդրիխ Շիլլերին՝ մահվան մահճակալին պառկած։
Մահացել է պրոֆեսորի կոչումով Վեյմարի իշխանական ազատ դպրոցում աշխատելու տարիներին։ Ֆերնանդ Յագեմանի հիշատակին նվիրված ելույթներից մեկն անց է կացրել Գյոթեն մասոնական ժողովարանում։ Թաղվել է Յակոբսֆրիդհոֆ գերեզմանատանը։
Արտաքին հղումներ
Կատեգորիա:18-րդ դարի նկարիչներ Կատեգորիա:19-րդ դարի նկարիչներ Կատեգորիա:Գերմանացի նկարիչներ Կատեգորիա:Գերմանացի դիմանկարիչներ
Շչոլկովսկի շրջան
Շչոլկովսկի շրջան (Щёлковский район), մունիցիպալ շրջան Ռուսաստանի Դաշնության Մոսկվայի մարզում։
Աշխարհագրություն
Շրջանի տարածքի մակերեսը կազմում է 807 կմ²։
Բնակչություն
2010 թվականի մարդահամարի արդյունքներով շրջանում բնակվում էր 182514 մարդ։ Բնակչության խտությունը կազմում էր 226,16 մարդ/կմ²։
Արտաքին հղումներ
Կատեգորիա:Մոսկվայի մարզ Կատեգորիա:Ռուսաստանի շրջաններ ըստ դաշնային սուբյեկտների
Տավոլոժկայի կերամիկայի թանգարան
Տավոլոժկայի կերամիկայի թանգարան (Музей Таволожской керамики), թանգարան նվիրված Ուրալի ժողովրդական արհեստներին՝ Տավոլոժկայի կերամիկային, ինչպես նաև տեղական բնակչության ազգագրությանն ու առօրյա կյանքին։ Թանգարանը գտնվում է Ռուսաստանի Սվերդլովսկի մարզի Վերին Տավոլգա գյուղի Սվերդլով փողոցի թիվ 20 հասցեում գտնվող հին կավագործական արտադրամասում։
Պատմություն
Վերին և Ներքին Տավոլգի գյուղերը 18-րդ դարից հայտնի են իրենց կավագործության արտադրությամբ։ Այնտեղ կերամիկա սկսել են արտադրել, երբ գյուղերի մոտ հայտնաբերվել է կարմիր կավի հանքաշերտեր։ Խորհրդային ժամանակաշրջանում խեցեգործական արտադրամասերը ձևափոխվել են արտելների, որոնք հետագայում միավորվել են «Նևյանսկի կերամիկական գործարանին»։ 1990-ական թվականներին կերամիկայի արտադրությունը դադարեցվել է, բայց 2000-ական թվականների սկզբին այն վերականգնվել է։ Ներքին Տավոլգի գյուղի կերամիկական արտադրանքի գործարանը վերածվել է «Տավոլոժկայի կերամիկա» ՍՊԸ-ի և կավագործ Մասիլկովի արտադրամասի, իսկ Վերին Տավոլգիի հին արտադրամասում զբոսաշրջիկների համար բացվել է ​​թանգարան հյուրանոցային համալիրով և փոքրիկ արտադրամաս։
Ցուցադրություն
Տավոլոժկայի կերամիկայի թանգարանը գտնվում է քարե մեկ հարկանի շենքում, նախկին հին արտադրամասի շենքում։ Թանգարանի մոտ կա փայտե տների համալիր բակ։ Թանգարանի գլխավոր շենքում են գտնվում տեղական արտադրության կերամիկա, հնաոճ կահույք, կռածո սնդուկներ, ժողովրդական կենցաղի այլ իրեր, 18-19-րդ դդ. կենցաղային պարագաներ, անցյալ դարերի խեցեգործների գործիքներ։ Բակում՝ կիսածածկի տակ կարելի է տեսնել 18-րդ դարի կեսից մինչև 19-րդ դարի սկզբի ռուսական կենցաղի հին սահնակները, քառանիվ սայլեր և այլ հին գործիքները։
Վարպետության դասընթացներ
Թանգարանի արտադրամասում յուրաքանչյուր այցելու կերամիկական հրահանգչի ղեկավարությամբ չափավոր գումարով կարող է ինքնուրույն ստեղծել կերամիկական արտադրանք և իր հետ վերցնել ։ Թանգարանին կից գործում է կերամիկայի խանութ։
Հյուրանոց
Ներքին Տավոլգի գյուղում՝ Տավոլոժկայի հանքային թանգարանի տարածքում, կա փոքրիկ հյուրանոց, որին կից կան երկու հյուրատուն, որոնք կարելի է վարձակալել ։
Արտաքին հղումներ
Կատեգորիա:Սվերդլովսկի մարզի թանգարաններ Կատեգորիա:Սվերդլովսկի մարզի տեսարժան վայրեր
Սվիստունի (այլ կիրառումներ)
Սվիստունի, կարող է վերաբերել՝
Stay with Me
«Stay with Me», բրիտանացի հեղինակ-կատարող Սեմ Սմիթի երգը, որը 2014 թվականին թողարկվել է որպես In the Lonely Hour առաջին ստուդիական ալբոմի սինգլ։ Երգի հեղինակներն են Սեմ Սմիթը և Ջիմի Նապերը ։
Ներկայումս «Stay with Me» երգը Սմիթի՝ կոմերցիոն տեսանկյունից ամենամեծ հաջողություն ունեցած սինգլն է։ Այն գլխավորել է հիթ-շքերթները Բրիտանիայում, Կանադայում, Նոր Զելանդիայում և մի շարք այլ երկրներում։
2015 թվականի փետրվարի 8-ին երգն արժանացել է երկու Գրեմմի մրցանակների՝ «Տարվա ձայնագրություն» և «Տարվա երգ» անվանակարգերում ։
Երգի մասին
2014 թվականի մարտի 25-ին տեղի է ունեցել «Stay with Me» երգի պրեմիերան BBC Radio 1-ի եթերում  ։ Մարտի 29-ին Սեմ Սմիթը կատարել է երգը ամերիկյան Saturday Night Live շոուի եթերում։
«Stay With Me» երգի տեսահոլովակը YouTube-ում ներկայացվել է մարտի 27-ին ։ Այն նկարահանվել է Լոնդոնի De Beauvoir Town շրջանում ռեժիսոր Ջեյմի Թրեյվզի կողմից ։ «Stay with Me» տեսահոլովակը ներկայացվել է MTV Video Music Awards մրցանակի Տղամարդու լավագույն տեսահոլովակ և Artist to Watch անվանակարգերում ։ Օգոստոսի 24-ին՝ մրցանակների հանձնման արարողության ժամանակ, Սեմ Սմիթը կատարել է «Stay With Me» երգը ։
Ելույթներից մեկի ժամանակ Սեմ Սմիթը «Stay With Me» երգը կատարել է Մերի Ջեյ Բլայջի հետ զուգերգով ։
«Stay With Me» երգի քավեր տարբերակները կատարել են Էդ Շիրանը, Florence and the Machine , Վին Դիզելը , Քրիս Բրաունը , Քելլի Քլարկսոնը , Charli XCX , FKA twigs , ինչպես նաև «The Voice» տաղանդների շոուի 6-րդ և 7-րդ եթերաշրջանների և The X Factor շոուի ավստրալիական տարբերակի 6-րդ եթերաշրջանի մասնակիցները ։
Քննադատություն
«Stay With Me» երգն ստացել է հիմնականում դրական գնահատականներ երաժշտական քննադատների կողմից։ Digital Spy կայքի գրախոսն առանձնացրել է երգի զգացմունքայնությունն ու Սեմ Սմիթի վոկալը ։ Rolling Stone-ում երգին տրվել է չեզոք բնութագրում ։ Դրական գնահատական (ալբոմի հետ միասին) է հրատարակել Nouse-ը. «Stay With Me» երգը համարվել է «էյֆորիա առաջացնող», «անկասկած ալբոմի լավագույն երգերից մեկը» ։ The Upcoming-ը նշել է երգի անկեղծությունն ու գոսփելի ազդեցությունը ։ 2014 թվականի հուլիսին Billboard-ը «Stay With Me» երգն ընդգրկել է «2014 թվականի լավագույ երգերի (արդեն հրատարակված)» ցանկում ։ Variance Magazine ամսագիրն այն կոչել է 2014 թվականի ամառվա երգ ։
Հավաստագրումներ
}}
!scope="col" colspan="3"| Streaming
Ալեքսանդր Մոյզես
Ալեքսանդր Մոյզես (Alexander Moyzes, 4 սեպտեմբերի, 1906, Կլոստեր Կյուխորն, Ավստրո-Հունգարիա (ներկայում՝ Կլաշտոր պոդ Զնիևոմ, Սլովակիա) – 20 նոյեմբերի, 1984, Բրատիսլավա, Չեխոսլովակիա, ներկայում՝ Սլովակիա), սլովակ երգեհոնահար, դիրիժոր, կոմպոզիտոր և մանկավարժ ։
Կենսագրություն
Ալեքսանդր Մոյզեսը ծնվել է 1906 թվականի սեպտեմբերի 4-ին Կլոստեր Կյուխորնում, կոմպոզիտոր և մանկավարժ Միկուլաշ Մոյզեսի (Mikuláš Moyzes, 1872-1944) ընտանիքում։ Սովորել է Բրատիսլավայի կոնսերվատորիայում։ 1925 թվականին ընդունվել է Պրահայի համալսարան, որտեղ սովորել է երգեհոն, դիրիժորություն ու կոմպոզիցիա. համալսարանում նրա դասախոսների շարքում են եղել Ռուդոլֆ Կարելը, Օտակար Շինը (կոմպոզիցիա), Օտակար Օստրչիլը (դիրիժորություն)։ 1929 թվականին Պրահայի համալսարանում ուսումն ավարտելուց հետո նա վարպետության դասեր է առել Վիտեզսլավ Նովակի մոտ. ավարտել է հաջորդ տարի՝ ստեղծելով իր Նվագախմբի համար ուվերտյուրան։ Հենց Վիտեզսլավ Նովակն է Ալեքսանդր Մոյզեսի ուշադրությունը հրավիրել սլովակյան ազգային երաժշտության վրա, որը հետագայում նրա համար դարձել է ներշնչանքի աղբյուր։
1929 թվականին Ալեքսանդր Մոյզեկը դասավանդել է Բրատիսլավայի Կատարողական արվեստի բարձրագույն դպրոցում. 1949 թվականին ստացել է պրոֆեսորի կոչում, իսկ 1965-1971 թվականներին եղել է ռոկտոր։ 1937-1948 թվականներին Մոյզեկը՝ որպես երաժշտական գլխավոր խմբագիր, աշխատել է Բրատիսլավայի ռադիոյում։ 1969-1970 թվականներին նա եղել է Սլովակիայի կոմպոզիտորներին միության նախագահ։ Մամուլում հանդես է եկել որպես երաժշտական քննադատ։ Մշակել է սլովակյան ազգային երգեր, գրել է երաժշտություն թատրոնի ու կինոյի համար։
Գրականություն
Կատեգորիա:Սլովակ երգեհոնահարներ Կատեգորիա:Սլովակ դիրիժորներ Կատեգորիա:Սլովակ կոմպոզիտորներ Կատեգորիա:Սլովակ մանկավարժներ Կատեգորիա:Պրահայի կոնսերվատորիայի շրջանավարտներ Կատեգորիա:20-րդ դարի դասական կոմպոզիտորներ
Վալենտինո Մացցոլա
Վալենտինո Մացցոլա (Valentino Mazzola, ), իտալացի նախկին ֆուտբոլիստ, հարձակվող, 1949 թվականի Ա սերիայի լավագույն ռմբարկու, Իտալիայի հավաքականի և «Տորինոյի» թիմի ավագ։ Հայտնի ֆուտբոլիստ եղբայրներ Սանդրո և Ֆերրուչչո  Մացցոլաների հայրը։
Կենսագրություն
Վալենտինո Մացցոլան ծնվել է 1919 թվականին բանվորի ընտանիքում, որտեղ իրենից բացի ապրում էին իր չորս եղբայրները։ Վալենտինոյի ծնվելուց հետո կարճ ժամանակ անց հայրը մահանում է։ Մայրը ստիպված էր երեխաներին մենակ դաստիարակել։ Ընտանիքը կանգնել էր աղքատության շեմին։ Նրանք նույնիսկ հացի համար գումար չունեին։ Ընտանիքին օգնելու համար Վալենտինոն թողնում է նախնական կրթությունը և անցնում է աշխատանքի:10 տարեկանում նա փրկում է Անդրեա Բոնոմի անունով մի տղայի կյանքը, որը խեղդվելիս է լինում Ադդա գետում։ Մի քանի տարի անց Բոնոմին դառնում  է «Միլանի» ֆուտբոլիստ, այնուհետև` թիմի ավագը։ Մացցոլան վաղ տարիքից հետաքրքրվում  էր ֆուտբոլով. կազմում է թիմ, որի մեջ ընդգրկում է իր  հասակակիցներին։ Նրանք  դարպասին ձողեր էին կանգնեցնում և անգամ ցանց էին կապում։ Ֆուտբոլ էին խաղում շորերով պատրաստված գնդերով և կոշտ բանկաներով, որոնք փոխարինում էին գնդակին։ Նույնիսկ Մացցոլային մի անգամ բերման են ենթարկում ոստիկանություն և մեղադրում  ձկնորսների ուռկանների անհետացման համար։
Առաջին ակումբը, որտեղ խաղում էր Վալենտինոն 14 տարեկանում, «Կառլո Տրեսոլդի» մարզական խումբն էր։ Այստեղ նա մասնակցում  է Տրևիլիո քաղաքի երիտասարդական առաջնությանը։ Միաժամանակ աշխատում էր ակումբի սեփականատիրոջը պատկանող ձեռնարկությունում։  1938  թվականին նա մեկ մրցաշրջան խաղում է C Սերիայում հանդես եկող «Ալֆա-Ռոմեո» ակումբում։ Երկրորդ համաշխարհային պատերազմի ժամանակ նրան զորակոչում են Վենեցիա, որտեղ տեղակայված էր ռազմական նավատորմ։ Վենեցիայում նա դարձյալ շարունակում է ֆուտբոլ խաղալ և հնարավորություն ստանում անցնել փորձաշրջան տեղի  «Վենեցիա» ֆուտբոլային ակումբում։ Մեկնարկային առաջին խաղը  Լացիոյի հետ էր, 1940 թվականի մարտի 31-ին, որի  ժամանակ ձախ թևի հարձակվող  Մացցոլայի թիմը խաղը տանուլ է տալիս 0-1 հաշվով։ 1941 թվականին «Վենեցիան» նվաճում է Իտալիայի գավաթը՝ հաղթելով «Ռոմաին» երկու խաղում։ Առաջին խաղի ժամանակ Վալենտինոն խփում է հաղթական գոլը, և նրա թիմը խաղը հաղթում է 4-3 հաշվով ։ Հաջորդ տարի «Վենեցիան»  Իտալիայի առաջնությունում գրավում է 3-րդ տեղը։ 1942 թվականի ապրիլի 5-ին Վալենտինոն իր մեկնարկային առաջին խաղն անց է կացնում հավաքականում՝ Խորվաթիայի հետ ընկերական խաղի ժամանակ։ Հաջորդ խաղին նա դառնում է գոլի հեղինակ՝ գրավելով Իսպանիայի հավաքականի դարպասը։ Նույն թվականի ամռանը  Վալենտինո Մացցոլան տեղափոխվում է «Տորինո» ակումբ։ Առաջին խաղը «Տորինոյի»  կազմում Մացցոլան անց է կացնում «Վենեցիայի» հետ։ Երկրպագուները գոռում   էին` Մացցոլային անվանելով «ծախու»։ Այդ խաղում  «Տորինոն» հաղթում է  3-1 հաշվով ։ 1943 թվականին «Տորինոն» 15 տարի ընդմիջումից հետո Վալենտինո Մացցոլայի օգնությամբ   դառնում է  Իտալիայի չեմպիոն։ Հաջորդ տարի թիմը գրավում է երկրորդ տեղը։ Դրանից հետո «Տորինոն»  չորս անգամ անընդմեջ դառնում է երկրի չեմպիոն (1945/1946, 1946/1947, 1947/1948, 1948/1949 թվականներ) ։ 1947 թվականին Մացցոլան դառնում  է առաջնության լավագույն ռմբարկուն (29 գոլ)։  1947/1948 թվականների մրցաշրջանի ժամանակ «Տորինոն» ռեկորդ է սահմանում․ երկրորդ տեղ զբաղեցրած «Միլանը»  16 միավորով հետ էր «Տորինոյից»։ 1947 թվականի մայիսի 11-ին Իտալիա-Հունգարիա խաղի ժամանակ իտալացիների 11 ֆուտբոլիստներից 10-ը «Տորինոյից»  էին։ «Տորինոյի» բոլոր հաղթանակներին Մացցոլան մեծ դեր է խաղացել։ Նա եղել է թիմի ավագը և գրոհների կազմակերպիչը։ Նրա աշխատավարձն ավելի բարձր էր, քան թիմի մնացած անդամներինը։ Իր լավագույն խաղն անց է կացրել 1945 թվականին Շվեյցարիայի հետ խաղում՝ փոխանցելով 4 գոլային փոխանցում(4-4) ։
Իտալիայի հավաքականի կազմում Վալենտինո Մացցոլան անց է կացրել 12 խաղ, խփել` 4 գոլ։
Անձնական կյանք
Վալենտինո Մացցոլան ամուսնացած է եղել երկու անգամ։ Ուներ երկու որդի՝ Սանդրո Մացցոլան և Ֆերրուչչո Մացցոլան։ Սանդրոն հոր մարզումների ժամանակ միշտ ներկա է եղել։ Հետագայում տղաները նույնպես ֆուտբոլիստներ են դարձել։
Մահը
1949 թվականի մայիսի 4-ին հայրը, ինչպես նաև «Տորինոյի» ամբողջ կազմը ավիավթարի զոհ են դառնում։ Թիմը  վերադառնալիս է լինում Լիսսաբոնից։
Ծանոթագրություններ
Կատեգորիա:Իտալիայի հավաքականի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ
Սվինուխա (այլ կիրառումներ)
Սվինուխա, կարող է վերաբերել՝